**ZMLUVA**

**o poskytovaní právnej pomoci**

podľa zák. č.586/2003 Z.z. o advokácií a Výhl. č. 655/2004 Z.z. o odmenách a náhradách advokátov za poskytovanie právnych služieb uzatvorená

medzi

JUDr. Ján Hovančák, advokát, Textilná 4, Košice

IČO:45009503, DIČ:1032075121,číslo licencie: 5559 SAK Bratislava

Bankové spojenie: UniCreditBank, a.s., pobočka Prešov č.ú.: IBAN: SK201111000000 6731484018.

*/v ďalšom texte iba „advokát“/*

a

Klient: Obec Sokoľany

zastúpená, František Beregszaszi, starosta obce

so sídlom : Sokoľany, č. 193, 044 57 Haniska

IČO: 00690741

DIČ: 2021261297

/ *v ďalšom texte „klient“/*

 *uzatvorili zmluvu o poskytovaní právnej pomoci za týchto podmienok:*

**čl. I.**

**Predmet zmluvy**

1. Advokát sa zaväzuje poskytnúť klientovi právnu pomoc v rozsahu a za podmienok dohodnutých v čl. II. tejto zmluvy.
2. Klient sa zaväzuje platiť advokátovi odmenu podľa čl. III. tejto zmluvy vrátane hotových výdavkov dohodnutých v tejto zmluve

**čl. II.**

**Rozsah a podmienky poskytovania právnej pomoci**

 Poskytovanie právnej pomoci zahrňuje:

1. Oblasť preventívnu – právne porady, informačná činnosť, konzultačná činnosť, prípravná a študijná činnosť, vedenie právnej evidencie a nevyhnutná úschova agendy, poskytovanie údajov z tejto agendy pre jednotlivé útvary klienta na požiadanie.
2. Oblasť realizácie práva :

2a/ zastupovanie klienta pred súdmi, ktoré zahrňuje najmä:

* + prevzatie a prípravu zastúpenia,
	+ písomne podanie na súd alebo iný orgán,
	+ účasť na konaní /pojednávaní/.
	+ vypracovanie riadneho, prípadne mimoriadneho opravného prostriedku,
	+ výkon rozhodnutia.

2b/ zastupovanie klienta pred štátnymi organmi a inštitúciami.

* + prevzatie a prípravu zastúpenia,
	+ vypracovanie písomného podania,
	+ účasť na jednaniach s protistranou na požiadanie klienta.
1. Oblasť vzťahujúca sa k právnemu postaveniu klienta:
* obchodný register,
* činnosť evidenčná,
* majetkovo-právne vzťahy.
1. Oblasť záväzkových vzťahov:
* činnosť spojená so vznikom zmenou a zánikom obchodných a občianskych záväzkových vzťahov,
* účasť na rokovaniach so zmluvnými partnermi na vyžiadanie vo veciach vzniku, zmeny a zániku zmluvných vzťahov.
1. Ostatnú odbornú výpomoc v rozsahu, na ktorom sa strany dohodnú z prípadu na prípad /ad hoc/.
2. Predmetom tejto zmluvy nie je právna pomoc, v ktorej sa vyžaduje znalosť cudzieho právneho poriadku a zabezpečovanie prekladov.
3. Advokát pri poskytovaní právnej pomoci koná v mene klienta, ako jeho právny zástupca na základe plnej moci udelenej mu na každý prípad zvlášť. Plná moc musí byť písomná a musí v nej byť vymedzený rozsah splnomocnenia podľa tejto zmluvy.

**čl. III.**

**Odmena za poskytovanie právnej pomoci**

1. Zmluvné strany sa dohodli na odmene za poskytovanie právnej pomoci takto:
	1. ako **paušálna odmena** vo výške 190,--€ mesačne, za realizáciu predmetu plnenia podľa článku II. ods. 1, 3, 4, 5.
	2. Advokát nie je platcom DPH.
2. Odmena podľa bodu 1/a je splatná po uplynutí mesiaca, v ktorom vznikla na základe vyhotoveného daňového dokladu so splatnosťou 15 dní.
3. Odmena – trovy právneho zastúpenia podľa čl. II. ods. 2, bod 2av súdnych sporoch vedených pred príslušnými súdmi, v ktorých klienta advokát  zastupuje na základe udelených plných moci, trovy právneho zastupovania, nie sú súčasťou paušálnej odmeny v zmysle čl. III. ods.1, písm. a/. Tieto trovy právneho zastúpenia advokát klientovi vyúčtuje v zmysle platnej Vyhlášky č. 655/2004 Z.z. Za tieto trovy advokátovi ručí a hradí klient a to aj v prípade ak súd klientovi-účastníkovi trovy právneho zastúpenia neprizná. V prípade zániku tejto zmluvy a skončením právneho zastúpenia pred právoplatným rozhodnutím vo veci v jednotlivých konaniach, klient advokátovi uhradí vyúčtované trovy za úkony právnej služby do termínu ukončenia právneho zastúpenia. Vyúčtované trovy – odmenu právneho zastúpenia za všetky zastúpenia v zmysle tohto ustanovenia, klient uhradí advokátovi na základe vystavenia daňového dokladu /faktúry/ so splatnosťou do 15 dní na účet advokáta.
4. Výdavkyna súdne, správne a iné poplatky a výdavky na znalecké posudky, preklady, odpisy a kópie súvisiace s poskytovaním právnej pomoci klientovi, hradí klient na základe pokynu advokáta.

**čl. IV.**

**Ďalšie povinnosti zmluvných strán**

1. Klient je povinný poskytovať advokátovi úplné a pravdivé informácie týkajúce sa prejednávaných vecí a včas poskytnúť potrebné podklady a nevyhnutnú súčinnosť.
2. Advokát je povinný zachovávať mlčanlivosť o všetkých skutočnostiach, o ktorých sa dozvedel v súvislosti s poskytovaním právnej pomoci klientovi.
3. Advokát je povinný odmietnuť poskytnutie právnej pomoci každému, koho záujmy sú v rozpore so záujmami klienta.
4. Advokát nie je viazaný pokynmi klienta, pokiaľ ide o obsah právneho názoru.

**čl. V.**

**Vznik, zmeny a zánik zmluvy**

1. Táto zmluva sa uzatvára na dobu určitú od 1.9.2016 do 31.12.2016 s platnosťou od podpisu zmluvnými stranami a účinnosťou nasledujúcim dňom po jej zverejnení v zmysle § 47a ods. 1/ Občianskeho zákonníka v platnom znení.
2. Zmluvné strany sa dohodli na možnosti skončenia zmluvy pred dohodnutým termínom a to na základe vzájomnej dohody o skončení právnej služby s tým, že skončenie zmluvy bude v lehote 1 mesiaca od podpísania dohody o jej skončení. V tejto lehote advokát zabezpečí všetky potrebné úkony súvisiace s ukončením právnej služby, aby klientovi nevznikli žiadne škody.
3. Každá zo zmluvných strán je oprávnená zmluvu vypovedať v jednomesačnej výpovednej lehote. Vypovedanie musí byť písomné a musí byť druhej strane doručené, inak je neplatné. Výpovedná lehota začína plynúť prvým dňom mesiaca nasledujúceho po doručení výpovede. V tejto výpovednej lehote advokát zabezpečí všetky potrebné úkony súvisiace s ukončením právnej služby tak, aby klientovi nevznikli žiadne škody na právach ani majetku.

**čl. VI.**

**Osobitné a záverečné ustanovenia**

1. Zmeny a doplnenia tejto zmluvy sa uskutočnia dodatkom k zmluve uzavretým v písomnej forme.
2. Zmluva je vyhotovená v dvoch rovnopisoch, z ktorých každá zmluvná strana obdrží jeden rovnopis.

 V Košiciach, dňa 01.09.2016 V Sokoľanoch, 01.09.2016

 ----------------------------------------- ----------------------------------------

 advokát klient